
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS 2014 METŲ BIUDŽETO TVIRTINIMO

2014 m. vasario 14 d. Nr. TS-1 
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 1 punktu, 16 straipsnio 2 dalies 15 punktu ir 51 straipsniu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2014 metų valstybės biudžeto ir savivaldybių biudžetų finansinių rodiklių patvirtinimo įstatymu ir Lietuvos Respublikos valstybės biudžeto ir savivaldybių biudžetų sudarymo ir vykdymo taisyklėmis, patvirtintomis Lietuvos Respublikos Vyriausybės 2001 m. gegužės 14 d. nutarimu Nr. 543, Kėdainių rajono savivaldybės taryba n u s p r e n d ž i a:

1. Patvirtinti:

1.1. Kėdainių rajono savivaldybės 2014 metų biudžeto pajamas – 124 mln. 785,4 tūkst. Lt          (1 priedas), iš jų:
                   

1.1.1. Iš biudžeto išlaikomų įstaigų 2014 metų pajamas už  patalpų nuomą – 326 tūkst. Lt        (2 priedas);

1.1.2. Iš biudžeto išlaikomų įstaigų 2014 metų pajamas už atsitiktines paslaugas – 608,1 tūkst. Lt (3 priedas);

1.1.3. Iš biudžeto išlaikomų įstaigų 2014 metų pajamas už išlaikymą švietimo, socialinės apsaugos ir kitose įstaigose – 3 mln. 300 tūkst. Lt (4 priedas).

1.2. Kėdainių rajono savivaldybės 2014 m. biudžeto asignavimus investicijų projektams finansuoti  paskolų lėšomis pagal objektus – 4 mln. 240,5 tūkst. Lt. 

1.3. Kėdainių rajono savivaldybės 2014 metų biudžeto asignavimus – 129 mln. 25,9 tūkst. Lt, iš jų:

1.3.1. asignavimus savarankiškoms funkcijoms atlikti – 69 mln. 35,5 tūkst. Lt (5 priedas);

1.3.2. asignavimus įstaigoms iš pajamų, gautų už patalpų nuomą – 326 tūkst. Lt (6 priedas);

1.3.3. asignavimus įstaigoms iš pajamų, gautų už atsitiktines paslaugas –         608,1 tūkst. Lt (7 priedas);

1.3.4. asignavimus įstaigoms iš pajamų, gautų už išlaikymą švietimo, socialinės apsaugos ir kitose įstaigose – 3 mln. 300 tūkst. Lt (8 priedas);

1.3.5. valstybės biudžeto specialiosios tikslinės dotacijos savivaldybės biudžetui valstybinėms (perduotoms savivaldybei) funkcijoms atlikti asignavimus – 12 mln. 995,3 tūkst. Lt (9 priedas);

1.3.6. valstybės biudžeto specialiosios tikslinės dotacijos savivaldybės biudžetui asignavimus – 42 mln. 761 tūkst. Lt, iš jų mokinio krepšeliui finansuoti – 35 mln. 827 tūkst. Lt, mokyklos specialiųjų ugdymosi poreikių turintiems mokiniams – 1 mln. 842 tūkst. Lt ir valstybės investicijų 2014 m. programoje numatytoms kapitalo investicijoms – 5 mln. 92 tūkst. Lt  (10 priedas).

1.4. Kėdainių rajono savivaldybės aplinkos apsaugos rėmimo specialiosios programos 2014 m. priemonių sąmatą – 1 mln. 274,5 tūkst. Lt (11 priedas).

1.5. Kėdainių rajono savivaldybės 2014 m. privatizavimo fondo lėšų sąmatą – 100,2 tūkst. Lt (12 priedas).

2. Įskaityti 2013 metais 4 mln. 136,3 tūkst. Lt nepanaudotus savivaldybės asignavimus ir viršplanines pajamas į apyvartos lėšas ir jas paskirstyti:

2.1. 3 mln. 454 tūkst. Lt – lėšas paskolai grąžinti; 

2.2. 254,7 tūkst. Lt – lėšas komunalinių atliekų tvarkytojui įsiskolinimui dengti;

2.3. 234,5 tūkst. Lt – lėšas aplinkos apsaugos rėmimo specialiajai programai;

2.4. 32,2 tūkst. Lt – lėšas, gautas už patalpų nuomą, 2014 m. sausio 1 d. įsiskolinimams dengti (13 priedas);

2.5. 91,5 tūkst. Lt – lėšas, gautas už atsitiktines paslaugas, 2014 m. sausio 1 d. įsiskolinimams dengti (14 priedas);

2.6. 69,4 tūkst. Lt – lėšas, gautas už išlaikymą švietimo, socialinės apsaugos ir kitose įstaigose, 2014 m. sausio 1 d. įsiskolinimams dengti (15 priedas).

3. Įpareigoti:

3.1. Savivaldybės įstaigų vadovus, seniūnijų seniūnus:

3.1.1. sudaryti 2014 metų programas ir jų sąmatas pagal rajono savivaldybės tarybos patvirtintą tvarką ir numatyti reikiamas lėšas 2014 m. sausio 1 d. įsiskolinimams dengti;

3.1.2. užtikrinti asignavimų naudojimo teisėtumą, ekonomiškumą, efektyvumą ir rezultatyvumą;

3.1.3.  iš sutaupytų asignavimų išlaidoms pirmiausia dengti įsiskolinimą.

4. Finansuoti asignavimų valdytojus, mažinant asignavimų sumas negautomis pajamomis, jeigu gaunama mažiau pajamų, negu buvo numatyta.

5. Pavesti vykdyti sprendimą administracijos direktoriui, savivaldybės įstaigų vadovams, seniūnijų seniūnams.

Savivaldybės meras



                  Rimantas Diliūnas 
